text: রোহুল্লা নিকপাই (জন্ম: ১৫ই জুন ১৯৮৭) একজন হাজারা তাইকুন্ডো অনুশীলনকারী।
  
  ক্যারিয়ার 
  
  ১০বছর বয়সে নিকপাই আফগানিস্তানের কাবুলেতাঁর অনুশীলন শুরু করেন। রাজধানীতে রক্তক্ষয়ী সংগ্রামের সময় তার পরিবার ইরানের বহু আফগান উদ্বাস্তু শিবিরের একটিতে আশ্রয় নেয়। শীঘ্রই তিনি আফগান উদ্বাস্তু তাইকুন্ডো দলের সদস্য হন। ২০০৪ সালে কাবুলে ফেরত এসে, সরকারি অলিম্পিক অনুশীলন কেন্দ্রে তিনি অনুশীলন শুরু করেন। কাতারের দোহাতে অনুষ্ঠিত ২০০৬ এশিয়ান গেমসে নিকপাই ফ্লাইওয়েট বিভাগে প্রতিদ্বন্দিতা করেন। সেখানে রূপোজয়ী থাইল্যান্ডের প্রতিযোগী  নাট্টাপং তেওয়াওয়েচাপং-এর কাছে ১৬জনের রাউন্ডে পরাস্ত হন।
  
  ২০০৮ গ্রীষ্মকালীন অলিম্পিকে ৫৮কেজি বিভাগে নিকপাই প্রতিদ্বন্দিতা করেন। সেখানে দুবারের বিশ্বসেরা স্পেনের হুয়ান আন্তোনিও রামোসকে হারিয়ে তিনি ব্রোঞ্জ পদক লাভ করেন। এই সাফল্য তাকে আফগানিস্তানের হয়ে অলিম্পিকের যে কোনো বিভাগে প্রথম পদকধারীর সম্মান এনে দেয়। আফগানিস্তানের রাষ্ট্রপতি হামিদ কারজাই তাকে অভিনন্দন দেওয়া ছাড়াও সরকারি খরচে একটি বাড়ি দান করেন। নিকপাই বলেন, "আমি আশা করি, ৩০বছরের যুদ্ধের পর আমার দেশে এটি একটি শান্তির বার্তা পাঠাবে।"
  
  জীবনী 
  
  ২০০৯সালের আগস্ট মাসে নিকপাই-এর বিয়ে ঠিক হয়।
  
  আরও দেখুন 
   ২০০৮ গ্রীষ্মকালীন অলিম্পিকে আফগানিস্তান
  
  পাদটিকা 
  
  বিষয়শ্রেণী:১৯৮৭-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:Hazara people
  বিষয়শ্রেণী:Taekwondo practitioners at the 2008 Summer Olympics
  বিষয়শ্রেণী:Afghan expatriates in Iran
  বিষয়শ্রেণী:Afghan taekwondo practitioners
  বিষয়শ্রেণী:Olympic taekwondo practitioners of Afghanistan
  বিষয়শ্রেণী:Olympic bronze medalists for Afghanistan
title: রোহুল্লা নিকপাই